ઉત્તર પ્રદેશના ગોરખપુરમાં એક મદ્રેસા એવી છે. જ્યાં આધુનિક શિક્ષણના ભાગરુપે સંસ્કૃત પણ ભણાવવામાં આવે છે. દારુલ ઉલૂમ હુસૈનિયા નામના આ મદ્રેસામાં સંસ્કૃત ભણાવવાથી સૌથી વધુ ખુશ અહીંની વિદ્યાર્થિનીઓ છે. તેઓ કહે છે કે, અમને સંસ્કૃત ભણવાની ખૂબ જ મજા આવે છે. અમે ઘરે પણ માતા-પિતાની મદદથી સંસ્કૃત વાંચીએ છીએ. મજાની વાત એ છે કે, આ મદ્રેસામાં સંસ્કૃત વિષય મુસ્લિમ શિક્ષકો જ ભણાવે છે. તેઓ કહે છે કે સંસ્કૃતને વળી હિન્દુ-મુસ્લિમ સાથે શો સંબંધ ? અમે શાળામાં સંસ્કૃત પણ ભણ્યા છીએ. અમને પણ સંસ્કૃત ભણાવવાની મજા આવે છે.